**Referat frå møte i Skulemiljøutvalet (SMU) og Samarbeidsutvalet (SU)**

Dag: Tysdag 25.04.2023

Kl.: 19.30 – 20.30

Stad: Personalrommet

Medlemmer i Skulemiljøutvalet(SMU) og Samarbeidsutvalet (SU)

|  |  |  |
| --- | --- | --- |
| Pedagogar | Anne-Joril HauglandMailinn Repål | -- |
| Andre tilsette | Kathrine M. Bjørnholt | x |
| SU-leiar | Trine Wiik Jacobsen | x |
| SU-nestleiar | Vivian Steinholm | - |
| Elevråd - leiar | Victoria Eimhjellen | x |
| Elevråd - nestleiar | Jakob Bergheim-Helgesen | x |
| Stad kommune - skule | Anne-Grete EikåsKenneth Vedvik | xx |
| Stad kommune - politisk | Hans Petter Gilleshammer | x |
| SMU: Føresett | Anders Myrhol | x |
| SMU: Elev | Brage Endal HaugeMathea Ellingsen Strømmen | xx |

**Saker:**

**1. Gjennomgang av referat frå møte 24.01.2023**

Vi såg på referatet frå sist møte og oppsummerte kva vi hadde tatt opp der. [Referat frå SMU-SU](Referat%20fr%C3%A5%20SMU-SU)

**2. Informasjon**

**Oppsummering vår 2023**

Elevaktivitetar:

Det vart gjennomført trivselsveke veka før påske, der vennskap var tema. Elles har det vore ulike aktivitetar som turar, kunst og handverk og song og musikk i skulekvardagen. Mellomtrinnet skal gjennomføre mattemaraton i heile mai.

Fal:

Prosjektet med fysisk aktiv læring. Skulen vil halde fram med erfaringsdeling mellom trinna og lage ein database for å ta vare på dei opplegga som er laga. Elevane likar det godt, og det er ein fin variasjon i skulekvardagen. Skulen skal vidareføre dette til neste år (internt).

Overgang barnehage-skule:

Det var innskriving i januar/februar, og overgangsskjema mellom barnehage og skule var klart i mars. Førskuledag vert 31. mai, då får dei nye skulebarna møte lærarar og vite kven dei skal gå i klasse med. 5.trinn har vore på fadderbesøk i barnehagane. I tillegg har barnehagane vert på besøk på uteområda på skulen for å gjere seg kjende.

7. trinn – avslutning:

Det vert avslutning for 7. trinn 12. juni i Eidahallen. Her vert det elevprogram, utdeling av diplom, nokre ord frå rektor, samt matservering.

Grøn Integrering – skulehage:

Det er bestilt inn frukttre og bærbusker til skulehagen. Det vert dugnad for 6. trinn i skulehagen, kor oppgåvene blant anna er flytting av pallekarmar. Det blir jobba med å utvikle skulehagen, og naboar er informert om planane framover. Tilbakemeldingane frå dei er stort sett positive.

**Nytt skuleår**

Tredeling 1. trinn:

Det er innført tredeling i 1. klasse for å betre overgangen frå barnehage til skule. Ei tredeling gjev mindre grupper og sikrar meir jamne klasser frå 2. klasse. Skulen er no snart i hamn med å danne to nye klasser for dei som går i 1. klasse i år.

Fagfornying :

Skulen har investert i nytt læreverk i matematikk,og no er det norsk som står for tur. Det er sett saman ei faggruppe frå dei ulike skulane i Stad som vurderer læremiddel frå dei ulike forlaga, både bøker og digitale ressursar. Etter norsk, er det truleg engelsk som står for tur.

Kompetansepakke om inkluderande praksis:

Kompetansepakken for inkluderande praksis inneheld fire tema, der det eine er inkluderande praksis. Dette skal skulen jobbe med, og det handlar mykje om å gje like moglegheiter for alle. Les meir her: [Kompetansepakke om inkluderende praksis (udir.no)](https://www.udir.no/kvalitet-og-kompetanse/lokal-kompetanseutvikling/kompetansepakken-inkluderende-praksis/)

Personale 2023-2024:

Det er tilsett ein ny lærar, og to av lærarane som har hatt vikarstilling dette skuleåret blir med oss vidare.

SFO:

For skuleåret 2023/2024 vert SFO gratis i kjernetida for 1.- og 2.trinn.

**3. Elevrådssaker v/leiar**

Elevrådet informerte om aktivitetsdag i Malakoff/Valhall, tysdag 16.mai. 5.-7. trinn skal ha 17.mai-inspirerte leikar og aktivitetar. Elevrådet har hatt ein runde der alle klassene har kome med forslag til aktivitetar.

Det er eit ønskje om gapahuk eller grillhytte bak Eidahallen. Dei ser for seg ein plass der vi kan ha undervisning ute, sjølv om det er stygt vêr. Den skal vere tilgjengeleg for alle klassene frå 1.-7. klasse.

Elevrådet ønskjer seg eit betre uteområde slik at dei har noko å finne på i friminutta. Dei vil gjerne ha fleire kinadisser og betre nett i ballbingane. Det er òg eit ønskje om høgare nett på ballbingen bak Eidahallen.

**4. Heim-skule samarbeid**

17. mai:

Det vil komme ei Vigilo-melding rundt 17. mai. Klassekontaktane går i lag med klassene og FAU-leiar ber fana til skulen. Dei som ønskjer det kan bli med i konkurranse om beste hurra-rop.

Uteområdet:

Det vert foreldredugnad tysdag 9. mai. Klassekontaktane tek ansvar for å få foreldre til å melde seg, og sender ut informasjon i Vigilo eller i andre kanalar. Det blei utdelt informasjon om kva type arbeid dei ulike trinna skal gjennomføre, samt kor mange føresette kvart trinn treng.

Årsmøte:

Det vil bli gjennomført årsmøte (foreldremøte) no før sommaren. Rutinane for klassekontaktar er at klassekontakt 2 blir klassekontakt 1, medan det blir gjort val av ny klassekontakt 2.

**5. Eventuelt**

Det kom innspel om at det bør vere felles skulerute for Stad kommune.

Kenneth Vedvik

 - skrivar -